Traditsiooniliselt kuulutab Tartu Kultuurkapital koos Tartu Linnavalitsusega emakeelepäeval välja Gustav Suitsu nimelise luuleauhinna saaja. Juba seitsmendat korda määratakse preemia luuletajale, kes möödunud aasta jooksul on avaldanud vähemalt ühe ajastutundliku, filosoofiliselt sügava ja kunstiliselt kõrgetasemelise luulekogu. Konkursile esitatud 13 kogumikku on kohapeal vaatamiseks välja pandud.